Diari Oficial de la Generalitat Valenciana


Sumari del DOGV 4718, del 24-03-2004 (2004/2563)

RESOLUCIÓ d'11 de febrer de 2004, del Servici Territorial d'Indústria d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració en concret d'utilitat pública de la LAT (20 kV) des del polígon de Los Azarbes a la CR Vega Baja als termes municipals de Dolores i San Fulgencio (Alacant). Expedient: ATLINE/2004/13.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2563


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'11 de febrer de 2004, del Servici Territorial d'Indústria d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració en concret d'utilitat pública de la LAT (20 kV) des del polígon de Los Azarbes a la CR Vega Baja als termes municipals de Dolores i San Fulgencio (Alacant). Expedient: ATLINE/2004/13. [2004/M2563]
  
Als efectes prevists en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000); així com en l'article 53 de la Llei 54/1997, de 27 de novembre, del Sector Elèctric (BOE 27.11.1997); se sotmet a informació pública el projecte d'instal·lació elèctrica següent:
  
Peticionari: Hidrocantábrico Distribución Eléctrica, SAU, amb CIF número A-33591611 i oficines a la plaça de la Gesta, número 2, d'Oviedo (Principat d'Astúries), societat dedicada a la distribució d'energia elèctrica.
  
Lloc on s'establirà la instal·lació: la línia recorrerà els municipis de Dolores i San Fulgencio (Alacant).
  
Finalitat de la instal·lació: optimar l'explotació de les línies que subministren multitud d'actuacions urbanístiques i industrials en la zona del Baix Segura (Alacant).
  
Característiques principals: línia doble circuit aèria (sobre suports metàl·lics de gelosia i cadenes d'aïlladors) i subterrània (per canalització entubada), d'alta tensió de 20 kV de tensió nominal amb conductor LA-280 (HAWK), en el tram aeri i RHZ1 12/20 kV 1x400 k Al+H16, en el tram subterrani, estos dos trams amb fibra òptica ADSS 48 fibres o PKP 48 fibres.
  
Tensió: 20 kV
  
Longitud total: 5.150 m en formació de doble circuit i tres trams:
  
CR Los Azarbes - Suport 1 (tram subterrani): 1.662 metres
  
Suports 1 a 12 (tram aeri): 2.674 metres
  
Suport 12 a CR Vega Baja (tram subterrani): 814 metres
  
Nombre de suports: 12
  
Conductors: LA-280 (HAWK) (tram aeri). RHZ1 12/20 kV 1x400 k Al+H16 (tram subterrani).
  
Aïllament: cadenes horitzontals i verticals d'aïlladors, formades per simple columna de 3 elements de vidre anticontaminació, tipus E100P/127 (VICASA) (U100P BS).
  
Origen i final: la línia tindrà com a inici el polígon industrial Los Azarbes, i final en el CR Vega Baja, i discorre pels termes municipals de Dolores i San Fulgencio (Alacant).
  
Pressupost: cinc-cents setanta-dos mil cinquanta-huit euros amb cinquanta-cinc cèntims d'euro (572.058,55 e).
  
El titular ha sol·licitat, sobre les finques descrites en la relació annexa, servitud de pas d'energia elèctrica que comprén, sobre el tram aeri a més del vol sobre el predi servent, l'establiment de pals, torres o suports fixos per a la sustentació de cables d'energia.
  
Cosa que es fa pública perquè se'n prega coneixement i especialment dels propietaris de terrenys i la resta de titulars de drets afectats pel dit projecte, la relació de la qual s'inserix al final d'este anunci perquè puga ser examinat l'expedient en el Servici Territorial d'Indústria d'Alacant, situat al carrer de Churruca, número 29, i presentar al·legacions que consideren oportunes en el termini de 20 dies comptadors a partir del dia següent de la inserció d'este anunci. Els plans parcel·laris podran ser igualment consultats en els ajuntaments de Dolores i San Fulgencio (Alacant).